विष्णु प्रभाकर ने 1939 में लघुकथा लेखन का आरम्भ किया था। उनकी पहली लघुकथा ‘सार्थकता’ शीर्षक से ‘हंस’ के जनवरी, 1939 के अंक में प्रकाशित हुई थी। इसमें एक फूल की व्यथा बड़े मार्मिक ढंग से रेखांकित हुई है। प्रभाकर जी के अब तक तीन लघुकथा संग्रह ‘जीवन पराग’ (1963), ‘आपकी कृपा है’ (1982) तथा ‘कौन जीता कौन हारा’ (1989) में प्रकाशित हुए हैं। उनकी सम्पूर्ण लघुकथा ओं का एक संग्रह ‘सम्पूर्ण लघुकथाएँ’ शीर्षक से सन् 2009 में प्रकाशित हुआ है जिसमें उनकी कुल 101 लघुकथाएँ संकलित हैं। लेकिन इस संग्रह में संकलित लघुकथाओं के नीचे रचना–वर्ष का उल्लेख किया गया है । बहरहाल, ‘सम्पूर्ण लघुकथाएँ’ के प्रकाशन से जिज्ञासु पाठक को विष्णु जी की समस्त लघुकथाएँ एक ही जिल्द में आवश्य सुलभ हो गई हैं।